Ревю на "Спектър" / Review: "Spectre" (2015) – Inglourious Kunts, Ep. XXV
Channel: Operation Kino
Date: 2015-11-09

Винаги ще има Бонд. Джеймс Бонд!

В 25-тия епизод на Inglourious Kunts взимаме под прицел 24-тия официален филм, посветен на агент 007 – хитa на есента „Спектър“ на Сам Мендес, който продължава (не дотам блестящо) интригуващата сюжетна арка, стартирала с перфектния и класен „Казино Роял“ на Мартин Кембъл през 2006 г. Този път Бонд ще се изправи срещу архизлодей в сянка, кеч бабанка и пленителна MILF, която твърде много прилича на Моника Белучи, а резултатът от това поредно шпионско приключение е сравнително ефектен, но някак незадоволителен.

Какво все пак да очакваме от „Спектър“ и има ли той почва у нашите, а и из западните киносалони – това е темата ни този път, разнищена подробно в продължение на близо половин час от Мартин „Циничния Елф“ Ангелов и Данаил „Popcorn Movies BG“ Найденов в рамките на рубриката „2 Kunts 1 Couch“. Разговорът съдържа спойлери, както винаги, но предимно в допустими количества, а дебатът кръжи нахакано между компромисния консенсус и почти наежения спор (Сам Смит?), маркирайки нещо, което не подлежи на развенчаване: Даниъл Крейг е най-добрият от всички досега, превъплъщавали ce в легендарната роля.

Ако с нещо не сте съгласни, коментирайте под видеото, след като го изгледате.

http://www.operationkino.net